

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće**

KLASA: 550-01/19-01/14

URBROJ: 2186/10-02/1-20-11

Vidovec, 26. listopada 2020 .

 Na temelju članka 117. Zakona o socijalnoj skrbi (“Narodne novine broj 157/13, 152/14, 99/15, 52/16 i 16/17) , članka 19. stavak 1. alineja 5. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) i članka 31. Statuta Općine Vidovec (“Službeni vjesnik Varaždinske županije” broj 04/18), Općinsko vijeće Općine Vidovec na svojoj 25. sjednici, održanoj dana 26. listopada 2020. godine donosi

**ODLUKU**

**o 2. izmjenama i dopunama Odluke o socijalnoj skrbi Općine Vidovec**

Članak 1.

Članak 19. Odluke o socijalnoj skrbi Općine Vidovec ( „Službeni vjesnik Varaždinske županije“ broj 30/19 i 64/19, dalje: Odluka), mijenja se i glasi:

Pravo na financiranje prehrane učenika ( troškova školske kuhinje) u osnovnim školama mogu ostvariti:

1. djeca nezaposlenih roditelja uz predočenje potvrde da su nezaposleni i da ne ostvaruju prihod od poljoprivrede;
2. djeca samohranih roditelja;
3. djeca roditelja čija mjesečna primanja ne prelaze 800,00 kuna za tročlano kućanstvo po članu, a za svakog daljnjeg člana prihod ne prelazi 300,00 kuna mjesečno;
4. djeca invalida Domovinskog rata preko 60% invalidnosti čija primanja po članu kućanstva ne prelaze 1.100,00 kuna mjesečno.

Članak 2.

Ostale odredbe Odluke ostaju nepromijenjene.

Članak 3.

Ova Odluka stupa na snagu prvog dana od dana objave u „Službenom vjesniku Varaždinske županije“.

Općinsko vijeće Općine Vidovec

 Predsjednik

 Zdravko Pizek